N2 by Somerset-Wes weer oop vir verkeer | Netwerk24
N2 by Somerset-Wes weer oop vir verkeer
Deur Meghan Lawrence 09 September 2019 09:10
Die N2 by Somerset-Wes in die Wes-Kaap was Maandagoggend weens 'n betoging vir verkeer gesluit, maar is omstreeks 09:30 weer oopgestel.
Volgens Richard Coleman, woordvoerder van die Kaapstad-verkeersafdeling, was daar brande by Hlathi-straat in Asanda Village in Lwandle en die N2 by Broadlandsweg was gesluit. Die verkeersowerhede het ook vroegoggend op Twitter laat weet dat die N2 tussen Hazeldeneweg en Broadlandsweg gesluit was.
Update: #Road_Closure N2 between Hazeldene and Broadlands, due to #Protesting, Both directions affected, Emergency services on scene, use alt route. #Protest_Action #AlwaysBuckleUp pic.twitter.com/gTt0KiziOw
— Cape Town FMS (@CapeTownFreeway) September 9, 2019
Polisielede en verkeersbeamptes was teen laatoggend steeds in die gebied ontplooi.
Grondbesettings in die gebied is 'n deurlopende kwessie.
LEES OOK: Lwandle: Konstruksiegroep ‘teleurgesteld’ oor besetting
Die betogers se eise is op plakkate uitgedruk. Foto: Jaco Marais
Polisielede was nadat die N2 weer oopgestel is vir verkeer steeds op die toneel om die situasie te monitor. Foto: Jaco Marais
Meer oor: Richard Coleman | Kaapstad | Brand | Versper | Bande | Kaapstad-Metro | Betoging | Motoriste
Betogers ontwrig verkeer op R300 in Kaapstad